सऊदी लीग में न खेलने के बावजूद करोड़ों कमाएंगे, फ्री में छुटि्टयां भी मना सकेंगे
सऊदी अरब ने हाल ही में खेल में बहुत निवेश किया है। इसकी मूल वजह स्पोर्ट्स वॉशिंग है। इस महीने फ्रांस के करीम बेंजेमा और एनगोलो कान्टे को भी लीग में शामिल करने में सऊदी के क्लब सफल रहे। हालांकि, सऊदी लियोनेल मेसी को लीग
सऊदी अरब ने हाल ही में खेल में बहुत निवेश किया है। इसकी मूल वजह स्पोर्ट्स वॉशिंग है। इस महीने फ्रांस के करीम बेंजेमा और एनगोलो कान्टे को भी लीग में शामिल करने में सऊदी के क्लब सफल रहे। हालांकि, सऊदी लियोनेल मेसी को लीग में शामिल करने में असफल रहा।
रिपोर्ट्स के अनुसार, सऊदी के अल-हिलाल क्लब ने मेसी को 3 हजार 590 करोड़ रुपए प्रति सीजन का ऑफर किया था। इसके बावजूद मेसी ने अमेरिका की मेजर सॉकर लीग (एमएलएस) में खेलना चुना। इसकी कई वजह हो सकती हैं। मेसी और इंटर मियामी के अनुबंध की रिपोर्ट्स पर भरोसा करने पर पता चलता है कि मेसी ने पैसों के बजाए दूरदर्शिता को चुना।
सऊदी के ब्रांड एम्बेसडर बने रहने के लिए कुल 205 करोड़ रु.मिलेंगे
सऊदी लीग में शामिल न होने के बावजूद मेसी सऊदी से जुड़े रहेंगे। मेसी 2022 में सऊदी के ब्रांड एंबेसडर बनाए गए थे। एमएलएस से मिले ऑफर के बाद अब मेसी अमेरिका और सऊदी दोनों से व्यापारिक संबंध बनाए रखेंगे। सऊदी की डील के तहत उन्हें तीन साल ब्रांड एम्बेसडर बने रहने के लिए कुल 205 करोड़ रु. मिल सकते हैं।
बतौर ब्रांड एम्बेसडर मेसी को तीन साल में कुछ एड शूट करने होंगे और कुछ सोशल मीडिया पोस्ट करने होंगे। मेसी के अनुबंध के तहत मेसी हर साल 5 दिन के लिए सऊदी में छुट्टियां मनाने आ सकते हैं, जिसके लिए उन्हें सऊदी 16 करोड़ रुपए देगी।
साथ ही, सऊदी मेसी और उनके परिवार का हर खर्च वहन करेगी। साल में केवल 10 बार सोशल मीडिया पर सऊदी को प्रमोट करने के लिए उन्हें 16 करोड़ रुपए मिलेंगे। अगर मेसी सालाना टूरिज्म कैम्पेन में भाग लेते हैं तो उन्हें 16 करोड़ रुपए और मिलेंगे।
इंटर मियामी मेसी को ऑफिसियल स्पॉन्सर से होने वाली कमाई में भी देगा हिस्सा
रिपोर्ट्स के अनुसार, एमएलएस में इंटर मियामी ने मेसी को हजार करोड़ रुपए प्रति सीजन का ऑफर दिया है। यह सऊदी से मिले ऑफर की तुलना में आधे से भी कम है। हालांकि, मेसी ने अपने अनुबंध में कई और चीजें जोड़ी है, जो उन्हें दूरदर्शी बना देता है। मेसी के अनुबंध के तहत उन्हें एपल, एडिडास और फैनेटिक्स की कमाई का हिस्सा मिलेगा।
एपल मेजर लीग का ऑफिशियल ब्रॉडकास्टर है। मेसी की वजह से व्यूअरशिप बढ़ने के बाद कमाई का एक हिस्सा मेसी को मिलेगा। ऐसा ही एडिडास और फैनेटिक्स के साथ भी होगा। एडिडास एमएलएस का ऑफिशियल जर्सी स्पॉन्सर है और फैनेटिक्स ऑफिशियल मर्चेंडाइज स्पॉन्सर। मेसी के रिटायर होने पर वो मियामी क्लब के एक हिस्से के मालिक बन जाएंगे। हालांकि, मियामी के अनुबंध पर ज्यादा जानकारी उपलब्ध नहीं है।